text: Se video: Sportsdirektør tilfreds med matchfixing-kendelse
  25 september 2014 kl. 09.48
  En stor del af spillerne på SønderjyskEs håndboldhold er blevet ikendt bøder og karantæne i forbindelse med en matchfixingsag fra juni i år. Det er en fair kendelse, mener sportsdirektøren i klubben.
  Seks tidligere og 12 nuværende spillere fra SønderjyskEs herrehåndboldhold har fået bødestraf og karantæne i en sag om matchfixing. Karantænen skal være afviklet inden den 1. december i år, hvilket giver klubben otte kampe til at få det ud af verden.
  Og det er en god løsning, mener sportsdirektøren i klubben, Simon Lindhardt.
  - Jeg havde jo en lyst til, at vi som klub på ingen måde skulle blive berørt af det her. Jeg er med på, at det er vores medarbejdere, der har gjort noget galt, men ideen her om, at vi kan fordele karantænen mellem vores spillertrup og over otte kampe, det er lidt mere overskueligt, end hvis de alle sammen skulle sidde over på en gang, siger han til TV SYD.
  Se hele interviewet med sportsdirektør Simon Lindhardt her (varighed 1 minut og 9 sekunder)
  